laion/Wikipedia-Exotic huggingface dataset:
רצח מלך פורטוגל ויורשו ב-1908

באירוע רצח מלך פורטוגל ויורשו שבוצע ב-1 בפברואר 1908 נרצח מלך פורטוגל קרלוש הראשון בן ה-44 ונסיך הכתר לואיש פיליפה בן ה-20 על ידי מתנקשים רפובליקנים אשר לא היו מרוצים מהמדיניות של המלך ומהמצב הכללי בפורטוגל. ב-1 בפברואר 1908 חזרה משפחת המלוכה לליסבון מחופשה בארמון וילה ויסוסה שבמרכז פורטוגל. לאחר שחצו את נהר הטאגו באמצעות ספינת קיטור, הם נסעו בכירכרה פתוחה לעבר הארמון בליסבון. על פי הנוהג הרגיל הייתה המרכבה מלווה באנשי המשמר המלכותי, אשר היו חמושים וקצין פרשים רכוב. כאשר הכירכרה המלכותית חצתה את כיכר Terreiro do Paço, החלו שני המתנקשים אלפרדו קוסטה ומנואל בויסה לירות לעבר משפחת המלוכה. בויסה, שהיה בעבר צלף בצבא, ירה באמצעות רובה קרבין, שהוסתר מתחת למעיל שלבש, ממרחק של כ-8 מטרים. הירייה פגעה בצווארו של קרלוס הראשון והוא מת באופן מיידי. המתנקש השני קפץ על מדרגת הכירכרה, וירה גם הוא על גופתו של המלך. המלכה אמליה שלא נפגעה, ניסתה להגן על ילדיה, תוך שהיא צורחת בקול רם, והודפת את המתנקש באמצעות זר פרחים. בעקבות כן, הפנו המתנקשים את תשומת לבם אל נסיך הכתר לואיש פיליפה אשר עמד לירות על התוקפים באמצעות אקדח מוסתר, אך הם הספיקו גם לירות בו ופגעו בחזהו. הנסיך הצליח לירות ארבע יריות לעבר התוקף אשר נפל מן הכירכרה. עם זאת, כאשר לואיש פיליפה נעמד, הוא הפך גלוי יותר לתוקף שהחזיק ברובה הקרבין אשר פגע בראשו וגרם בעקבות כך למותו המיידי. הנסיך מנואל נפצע בזרועו. בויסה הספיק לירות עוד שתי יריות, ופצע קצין וחייל שהתקרבו אליו. שני המתנקשים נרצחו על ידי אנשי המשמר המלכותי שגם הרגו בהמולה עובר אורח חף מפשע. כמה ימים לאחר ההתנקשות הוכתר הנסיך מנואל כמלך פורטוגל. ההתנקשות גרמה לזעזוע גדול בפורטוגל ובשאר אירופה. עם זאת, לאחר הפיגוע הפכה המפלגה הרפובליקנית לפופולרית מאוד, וב-5 באוקטובר 1910 הצליחה המפלגה לבצע הפיכה רחבת היקף, שגרמה להחלפת המונרכיה ברפובליקה. המלך הצעיר מנואל השני, אשר נפצע בהתנקשות אך שרד, נמלט לבריטניה במהלך ההפיכה של 1910. מדיה וקבצים בנושא רצח מלך פורטוגל ויורשו ב-1908 בוויקישיתוף
התחנה המרכזית של רחובות

התחנה המרכזית של רחובות היא מסוף האוטובוסים המרכזי של העיר רחובות. נמצאת במרכז העיר, ברחוב ביל"ו. התחנה משולבת עם קניון רחובות, כאשר תחנות ההמתנה לאוטובוסים נמצאות מחוץ לקניון בצמוד אליו. היא פועלת משנת 2010. מהתחנה יוצאים קווי אוטובוס לתל אביב, המרכז והדרום, בין היתר לירושלים, ראשון לציון באר שבע, אשקלון וערים נוספות. את קווי האוטובוס העירוניים ברחובות מפעיל אגד יפעת ראובן, התחנה המרכזית של רחובות היא רציף אחד עלוב שפועל בחצר האחורית של קניון, באתר TheMarker‏, 14 באוקטובר 2024
מרצדס-בנץ L3000

מרצדס-בנץ L3000 (בגרמנית: Mercedes-Benz L3000) היא משאית מתוצרת מרצדס-בנץ (באמצעות "Daimler-Benz" (גר')) אשר יוצרה בתקופת מלחמת העולם השנייה לטובת המאמץ המלחמתי של גרמניה הנאצית, בין השנים 1938–1944. חלק ניכר מהמשאיות יוצרו עבור קורפוס אפריקה שהיה קורפוס שריון של הוורמאכט, שלחם בזירת צפון אפריקה במלחמת העולם השנייה, כולל משאיות בתצורת אמבולנסים צבאיים. סך הכל יוצרו 33,265 יחידות. "L3000" - יוצרו 12,840 יחידות בין השנים 1938-1939. "L3000A" - יוצרו 18,356 יחידות בין השנים 1939-1944. "L3000S" - יוצרו 2,069 יחידות בין השנים 1940-1942. מנוע דיזל. מנוע קירור מים. הנעה 4x2. הנעה 4x4 (דגם "L 3000 A"). קיבולת מכל דלק - 90 ליטר סולר. בין השנים 1938-1943 יוצרו 27,700 יחידות. "מרצדס-בנץ L3000" (צולם בהונגריה, שנת 1944) "מרצדס-בנץ L3000" עם פאלשירמייגר, (צולם באיטליה שנת 1944) "מרצדס-בנץ L3000" "מרצדס-בנץ L3000" מרצדס-בנץ מדיה וקבצים בנושא מרצדס-בנץ L3000 בוויקישיתוף "מרצדס-בנץ L3000"כולל תמונות של אמבולנסים מהדגם fahrzeuge-der-wehrmacht.de/Artikel/Mercedes_3000 "מרצדס-בנץ L3000 דגם "L3000A" panzerserra.blogspot.com/2013/01/mercedes-benz-l3000-with-snow-plow-case.html "מרצדס-בנץ L3000" דגם "L3000S" kfzderwehrmacht.de/Homepage_english/Motor_Vehicles/Germany/Daimler-Benz_AG/Mercedes_Benz_L_3000_S/mercedes
קני דוטי

קני דוטי (באנגלית: Kenny Doughty; נולד ב-27 במרץ 1975) הוא שחקן ובמאי אנגלי. דוטי נולד בבארנסלי שבדרום יורקשייר. הוא למד משחק בבית הספר גילדהול למוזיקה ודרמה. ב-2015 החל דוטי לגלם את דמותו של סמל בילוש איידן הילי בסדרה "ורה" של רשת ITV בכיכובה של ברנדה בלתין. ב-2013 הופיע דוטי בסיבוב הופעות בבריטניה במחזה "ללכת עד הסוף" מאת סיימון בופוי. דוטי גילם את דמותו של גאז. המחזה היה מועמד לפרס לורנס אוליבייה לקומדיה החדשה הטובה ביותר לשנת 2014. ב-20 במאי 2006 התחתן דוטי עם השחקנית קרוליין קרבר. מדיה וקבצים בנושא קני דוטי בוויקישיתוף קני דוטי, ברשת החברתית אקס (טוויטר) קני דוטי, במסד הנתונים הקולנועיים IMDb (באנגלית) קני דוטי, באתר Rotten Tomatoes (באנגלית) Rigby, Sam (5 ביוני 2014). "Vera returning for fifth series on ITV". Digital Spy. {{cite web}}: (עזרה) "Kenny Doughty and More in The Full Monty Transfer to Noel Coward Theatre | Boxoffice.co.uk". www.boxoffice.co.uk. "Olivier awards 2014 – full nominations". The Guardian. 10 במרץ 2014. נבדק ב-21 בנובמבר 2016. {{cite web}}: (עזרה) "Kenny Doughty". IMDb.
התחנה המרכזית של קריית גת

התחנה המרכזית של קריית גת היא מסוף האוטובוסים המרכזי של העיר קריית גת. נמצאת במרכז העיר, בשדרות העצמאות. התחנה הוקמה ב-1983 והיא התחנה המרכזית האחרונה שהוקמה על ידי "אגד". את התחנה תכנן האדריכל נחום שני שתכנן מספר תחנות אוטובוסים מרכזיות. בתחנה מספר מצומצם של בתי עסק בעיקר בתחום המזון המהיר. בצד הצפוני של התחנה נמצאים הרציפים לקווים הנוסעים מכיוון מערב, ובצד הדרומי נמצאים הרציפים של הקווים הנוסעים מכיוון מזרח וכן קווים המתחילים את מסלולם בתחנה זו וגם חניון אוטובוסים. עם השנים הדרדר מצבה של התחנה המרכזית, ועיריית קריית גת פתחה בהליכי אכיפה בעניין, בשנת 1999 הכריז הממונה על ההגבלים העסקיים על אגד כמונופול בתחום מבני תחבורה ציבורית בקריית גת, בהקשר עם חיוניותה של התחנה וכדי למנוע מאגד לדחוק מפעילי תחבורה ציבורית אחרים ממנה. מהתחנה יוצאים קווי אוטובוס רבים בעיקר לאזור הדרום ובאר שבע, יוצאים קווים גם לתל אביב ירושלים והמרכז. מקרא סימנים: ♿ – אוטובוס עירוני נגיש 🔄 – קו סיבובי (מעגלי) 🛡️ – אוטובוס ממוגן ירי את קווי האוטובוס העירוניים בקריית גת מפעילה חברת דן בדרום. מופעלת על ידי חברת מטרופולין. מיכאל יעקובסון, תחנה סופית: האם ישראל מוכנה לוותר על התחנות המרכזיות?, באתר Xnet‏, 14 בפברואר 2013 דונר, שלומי (2007-03-09). "בדיקת תחנות מרכזיות: רמה של עולם שלישי". Ynet. נבדק ב-2024-05-29. מי מזהם את התחנה המרכזית בקרית גת?? - חדשות אפס שמונה 08, ‏2021-04-18 החלטת הממונה על ההגבלים העסקיים 26 במאי 1999. https://www.gov.il/he/departments/bureaus/multi_line_services_kiryat_gat
שירלי קאולי

שירלי קאולי-ברי (באנגלית: Shirley Cawley-Berry; נולדה ב-26 באפריל 1932) היא אתלטית עבר בריטית, זוכת מדליית ארד אולימפית (הלסינקי 1952) בקפיצה לרוחק. קאולי נולדה וגדלה בקרוידון, לונדון רבתי, ופעילה במועדון הספורט המקומי. באליפות אנגליה שנערכה בשנת 1952 זכתה קאולי במדליית זהב בקפיצה לרוחק בתוצאה של 5.61 מטר. באולימפיאדת הלסינקי (1952) זכתה קולי במדליית ארד בקפיצה לרוחק, לאחר שקפצה כבר בקפיצתה הראשונה תוצאה של 5.92 מטר, אחרי איווט ויליאמס מניו זילנד שקבעה שיא אולימפי חדש של 6.24 מטר ואלכסנדרה צ'ודינה מברית המועצות (6.14 מטר). בתחרות שנערכה בלונדון ב-2 באוגוסט 1954 קבעה קאולי בקפיצה לרוחק תוצאה של 5.82 מטר, שלושה שבועות לאחר מכן, באליפות אירופה שנערכה בברן, שווייץ היא סיימה במקום שביעי בקפיצה לרוחק בתוצאה של 5.73 מטר. בתחרות שנערכה בשנת 1955 קבעה קאולי בקפיצה לרוחק תוצאה של 5.89 מטר. קפיצה לרוחק: 5.92 מטר (1952) שירלי קאולי, באתר הוועד האולימפי הבין-לאומי שירלי קאולי, באתר olympedia.org שירלי קאולי, באתר Track and Field (נשים) Shirley Cawley Bio, Stats, and Results | Olympics at Sports-Reference.com, web.archive.org, ‏2020-04-17 אלופי ואלופות בריטניה באתלטיקה 1945-1959 (באנגלית)
אנדרה רמאליו

אנדרה רמאליו סילבה (בפורטוגזית: André Ramalho Silva, נולד ב-16 בפברואר 1992) הוא כדורגלן ברזילאי המשחק בעמדת הבלם בפ.ס.וו. איינדהובן. רמאליו ערך את הופעת הבכורה שלו בליגה האוסטרית ב-20 ביולי 2013 במשחק נגד וינר נוישטאדט. שבוע לאחר מכן, הוא כבש את שער הבכורה שלו במדי רד בול זלצבורג בניצחון 1–5 על אוסטריה וינה. את שערו השני כבש ב-10 באוגוסט במשחק נגד גרודיג. ב-1 ביולי 2015, רמאליו עבר לבאייר לברקוזן מהבונדסליגה. לאחר תקופה של שלוש שנים בליגה הגרמנית כולל תקופת השאלה במיינץ 05, רמאליו חזר לשורות רד בול זלצבורג בקיץ של שנת 2018. ב-3 במאי 2018, הוא שיחק במשחק הגומלין במסגרת חצי הגמר של הליגה האירופית נגד אולימפיק מרסיי, שבסופו זלצבורג ניצחה 1–2, אך אינה עלתה לגמר עקב ניצחון 0–2 של מרסיי במשחק הראשון. ב-25 במאי 2021 חתם בפ.ס.וו. איינדהובן ההולנדית. רד בול זלצבורג אליפות אוסטריה (4): 2013/14, 2014/15, 2019/20, 2020/21 הגביע האוסטרי (4): 2013/14, 2019/20, 2019/20, 2020/21 פ.ס.וו. איינדהובן מגן יוהאן קרויף (3): 2021, 2022, 2023 הגביע ההולנדי: 2021/2022 מדיה וקבצים בנושא אנדרה רמאליו בוויקישיתוף אנדרה רמאליו, באתר Transfermarkt אנדרה רמאליו, באתר Soccerway אנדרה רמאליו, באתר BDFutbol אנדרה רמאליו, באתר WorldFootball.net אנדרה רמאליו, באתר FootballDatabase.eu רמאליו עובר ללברקוזן סיכום המשחק: רד בול זלצבורג 2 - 1 אולימפיק מרסיי
התחנה המרכזית של כפר סבא

התחנה המרכזית של כפר סבא היא תחנה מרכזית ומסוף האוטובוסים המרכזי של העיר כפר סבא. ממוקמת במרכז העיר ברחוב ויצמן. התחנה נחנכה ב-14 בספטמבר 1960. התחנה כוללת שתי יציאות/כניסות לאוטובוסים ברחובות תל חי ורחוב ויצמן. בנוסף היא גובלת גם ברחובות האתרוג והעמק. התחנה בנויה כמרובע מוקף חומה ובו רציפים, תחנת תדלוק ומקומות חניה. בצד הפונה אל רחוב ויצמן ממוקמות כמה חנויות, בהן גם סניף שירות של רב-קו. ליד החנויות מוצבת תחנת אוטובוס נוספת, חיצונית, המשמשת אוטובוסים עירוניים החולפים לאורך רחוב ויצמן. מהתחנה יוצאים קווי אוטובוס בעיקר למטרופולין תל אביב ולשרון, מרבית קווי האוטובוס בשרון יוצאים ממסוף צומת רעננה ולכן מספר הקווים היוצאים מהתחנה לא גדול. מקרא סימנים: ♿ - אוטובוס עירוני נגיש 🔄 - קו סיבובי (מעגלי) 🌙 - קו לילה כל הקווים ברשימה הנמצאת מתחת מופעלים על ידי חברת מטרופולין. מדיה וקבצים בנושא התחנה המרכזית של כפר סבא בוויקישיתוף פתיחת התחנה המרכזית של אגד בכפר סבא, 1960, באתר ארכיון הסרטים הישראלי בסינמטק ירושלים
שילה שרווד

שילה הילרי פרקין-שרווד (באנגלית: Sheila Hilary Parkin-Sherwood; נולדה ב-22 באוקטובר 1945) היא אתלטית עבר בריטית, סגנית אלופה אולימפית (מקסיקו סיטי 1968) ואלופת משחקי חבר העמים הבריטי (אדינבורו 1970) בקפיצה לרוחק. שרווד נולדה וגדלה בשפילד, אנגליה בשם שילה הילרי פרקין. באליפות אירופה שנערכה בבלגרד, יוגוסלביה ב-15 בספטמבר היא סיימה במקום 12 בקפיצה לרוחק בתוצאה של 5.78 מטר, בשלב המוקדמות היא קבעה תוצאה של 6.15 ועלהת מהמקום השישי. במשחקי חבר העמים הבריטי שנערכו בפרת', אוסטרליה בסוף נובמבר 1962 היא סיימה במקום חמישי בקפיצה לרוחק בתוצאה של 5.87 מטר. באולימפיאדת טוקיו (1964) סיימה שרווד במקום 13 בקפיצה לרוחק בתוצאה של 6.04 מטר. במשחקי חבר העמים הבריטי שנערכו בקינגסטון, ג'מייקה בתחילת אוגוסט 1966 זכתה שרווד במדליית כסף בקפיצה לרוחק בתוצאה של 6.30 מטר, אחרי מרי ראנד בת ארצה (6.36 מטר). חודש לאחר מכן, באליפות אירופה שנערכה בבודפשט, הונגריה ב-3 בספטמבר היא סיימה במקום שביעי בקפיצה לרוחק בתוצאה של 6.30 מטר. באולימפיאדת מקסיקו סיטי (1968) זכתה שרווד במדליית כסף בקפיצה לרוחק בתוצאה של 6.68 מטר, אחרי ויוריקה ויסקופולאנו מרומניה שקבעה שיא עולם חדש של 6.82 מטר, שיפור לשיא העולם בן ה-4 שנים של מרי ראנד (6.76 מטר) ולפני טטיאנה טלישבה מברית המועצות (6.66 מטר). באליפות אירופה שנערכה באתונה, יוון בשנת 1969 סיימה שרווד במקום עשירי בקפיצה לרוחק בתוצאה של 6.15 מטר. במשחקי חבר העמים הבריטי שנערכו באדינבורו, סקוטלנד ביולי 1970 זכתה שרווד במדליית זהב בקפיצה לרוחק בתוצאה של 6.73 מטר, 9 ס"מ משיא העולם. באליפות אירופה שנערכה בהלסינקי, פינלנד בשנת 1971 סיימה שרווד במקום רביעי בקפיצה לרוחק בתוצאה של 6.62 מטר. באולימפיאדת מינכן (1972) סיימה שרווד במקום תשיעי בקפיצה לרוחק בתוצאה של 6.41 מטר במשחקי חבר העמים הבריטי שנערכו בקרייסטצ'רץ', ניו זילנד 1974 סיימה שרווד במקום שביעי בקפיצה לרוחק בתוצאה של 6.21 מטר. שרווד נישאה לג'ון שרווד(אנ'), זוכה מדליית ארד אולימפית (מקסיקו סיטי 1968) וסגן-אלוף אירופה (אתונה 1969) בריצת 400 מטר משוכות. בנם, דייוויד שרווד(אנ') שחקן טניס בעבר ומאמן טניס בהווה, ניצח במשחק היחיד ששיחק בגביע דייוויס ביחד עם אנדי מארי את הצמד הישראלי אנדי רם ויוני ארליך שזורג באותה העת במקום 4 בעולם בשנת 2005. קפיצה לרוחק: 6.73 מטר (1970) שילה שרווד, באתר הוועד האולימפי הבין-לאומי שילה שרווד, באתר olympedia.org שילה שרווד, באתר Track and Field (נשים) אלופות בריטניה באתלטיקה (באנגלית)
גוארני

גוארני (avañe'ẽ) היא שפה המדוברת בפי אינדיאנים ומסטיסים בפרגוואי, שבה היא שפה רשמית לצד הספרדית, וכן בארגנטינה, בוליביה ודרום-מערב ברזיל. היא שייכת למשפחת השפות טופי-גוארני. על פי הערכה יש בערך 6 מיליון דוברי גוארני בכל העולם. גוארני היא השפה האינדיאנית הילידית היחידה, שרוב דובריה אינם צאצאים ישירים לאינדיאנים הילידים. השפה נותרה על כנה ואף התפשטה בקרב האוכלוסייה המעורבת. תופעה זו נחשבת כאנומליה ביבשת אמריקה, בה היה פיחות משמעותי, ולעיתים הכחדה, של שפות הילידים, כאשר הן באו במגע עם השפות הקולוניאליות האירופיות. הספר הראשון על שפת הגוארני נכתב על ידי המיסיונר הישועי אנטוניו רואיז דה מונטויה בשנת 1639. הוא נקרא בספרדית Tesoro de la lengua guaraní (אוצר שפת גוארני) ותיאר בספרדית את השפה, כאשר מילים בגוארני נכתבו באלפבית לטיני אך באופן לא עקבי ולא מדויק. בשנת 1867 מינה נשיא פרגוואי, פרנסיסקו סולנו לופז, ועדה שתפקידה היה ליצור כתיב עקבי ותקני, אך הדבר לא יצא אל הפועל. בשנת 1950, ביוזמת הבלשן והרופא ריינאלדו דקו לרוסה (Reinaldo Decoud Larrosa), הותקן כתיב חדש פונטי ואחיד, אשר נמצא בשימוש עד היום. Wayback Machine, web.archive.org, ‏2012-02-29 גוארני באתר ethnologue.com ערך זה הוא קצרמר בנושא שפות ובנושא אמריקה הדרומית. אתם מוזמנים לתרום לוויקיפדיה ולהרחיב אותו.
הילווי רומבין

הילווי רומבין (בשוודית: Hillevi Rombin; ‏14 בספטמבר 1933 – 19 ביוני 1996) הייתה דוגמנית עבר ושחקנית שוודית, מיס שוודיה ומיס תבל לשנת 1955. רומבין נולדה באופסלה, בצעירותה הייתה אתלטית מצטיינת בהתעמלות ובסקי והתחרתה בתחרויות של קרב עשר. היא השתתפה בתחרות מיס שוודיה 1955 ונבחרה למקום הראשון, בעקבות כך נהייתה לנציגה השוודית במיס תבל 1955 בארצות הברית, גם בתחרות זו לקחה את המקום הראשון והוכתרה כמיס תבל השוודית הראשונה. לאחר הזכייה קיבלה חוזה עם חברת ההפקות סרטי יוניברסל ועזבה את מולדתה לטובת הוליווד, היא למדה משחק ביחד עם קלינט איסטווד וברברה עדן. בשנת 1956 הופיעה בסרט "סיפורו של בני גודמן", סרט ביוגרפי אודות הנגן בני גודמן. ב-1957 שיחקה דיילת אוויר בסרט "איסטנבול" לצד ארול פלין. במהלך נסיעותיה כמיס תבל היא פגשה את בעלה לעתיד, יורש עשיר למשפחת מלונאים ויועץ פוליטי של הסנאטור ג'וזף מקארתי, לזוג נולדו שישה ילדים, היא עזבה את קריירת המשחק על מנת להתמקד במשפחתה ובגידול ילדיה. ב-19 ביוני 1996, בהיותה בת 62, נהרגה יחד עם בעלה ואחד מילדיהם בהתרסקות מטוס כתוצאה מכשל במנוע, זמן קצר לאחר ההמראה. היא הייתה זוכת מיס תבל הראשונה שנפטרה. מדיה וקבצים בנושא הילווי רומבין בוויקישיתוף אתר האינטרנט הרשמי של הילווי רומבין הילווי רומבין, במסד הנתונים הקולנועיים IMDb (באנגלית) הילווי רומבין, במסד הנתונים הקולנועיים KinoPoisk (ברוסית) Hillevi Rombin - Miss Universum - "inför Amerikaresan tillsammans med släkt och vänner", Uppsala 1955, digitaltmuseum.se (באנגלית) הילווי רומבין, באתר "Find a Grave" (באנגלית) Shared Article, jpress.org.il Shared Article, jpress.org.il Gelder, Lawrence Van (1996-06-21). "Crash Kills G. David Schine, 69, McCarthy-Era Figure". The New York Times (באנגלית אמריקאית). ISSN 0362-4331. נבדק ב-2019-02-23.
גבעת שפירא (מושב)

גִּבְעַת שַׁפִּירָא הוא מושב בעמק חפר ליד העיר נתניה השייך למועצה אזורית עמק חפר. מהבחינה הארגונית המושב משתייך לתנועת התנועה החדשה. היישוב נקרא על שם צבי הרמן שפירא שהיה מהוגי רעיון הקמת הקרן הקיימת לישראל. היישוב ממוקם בסמוך וממזרח לכביש 2. היישוב הוקם כיישוב של המעמד הבינוני על ידי ארגון "הגואל" שכלל בעיקר את חברי מרכז סוחרים הזעירים בתל אביב. בשנת 1934 תואר בעיתון דבר: "מגרשי הנקודה הוגרלו כבר והשטח כולו נגדר. הבאר נותנת למעלה מ-150 מטר מעוקב לשעה. במקום נמצאת משתלה ...". אולם בעקבות מותו בטרם עת של משה שוער, הרוח החיה מאחורי ההתיישבות, חל עיכוב בהתפתחות המקום. בסוף 1939 טרם נבנה בו אף בית מגורים ובאוקטובר 1943 המקום היה נטוש. נתן שוער, בנו של משה שוער, שמר על המקום ממקום מושבו בנתניה, החזיק במקום את הפרדס, ודרבן את חברי הגואל להקים את היישוב, עד מותו בשנת 1954. בשנת 1954 נכרת הסכם עם רסקו והוקמו במקום בתים, תוך שהמתיישבים מתחייבים לעבור לגור במקום עם תום בניית המקום. בתחילת 1959, לאחר שבמשך מספר שנים נותרו רבים מהבתים ריקים, פרצו אנשי ועד המושב לשישה מהבתים ושיכנו בהם משפחות חדשות. מדיה וקבצים בנושא גבעת שפירא בוויקישיתוף אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 גבעת שפירא, דבר, 1 בפברואר 1934 משה שוער ז"ל, דואר היום, 4 באוגוסט 1935 יוסף ויץ, סיכומים - דרכי ההתיישבות, דבר, 19 בדצמבר 1939 איי עזובה בתוך ים יצירה, דבר, 28 באוקטובר 1943 חוסר עבודה במעברות עמק חפר, על המשמר, 19 בינואר 1954 ג. שרוני, באה גאולה ל"הגואל", מעריב, 20 ביולי 1956 ג. שרוני, הפלישה החלה בחצות הלילה, מעריב, 7 באפריל 1959 ג. שרוני, יובלו של כישלון התיישבותי, מעריב, 9 באפריל 1965 ג. שרוני, העז השחורה מגבעת שפירא, מעריב, 10 בינואר 1969 ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
איאן ארמיטאג'

איאן מרשל ארמיטאג' (באנגלית: Iain Marshall Armitage; נולד ב-15 ביולי 2008) הוא שחקן קולנוע וטלוויזיה אמריקאי. מוכר בעיקר בזכות תפקידו הראשי בקומדיית המצבים "שלדון הצעיר" של רשת CBS. איאן ארמיטאג' נולד ב-15 ביולי 2008 במחוז ארלינגטון, וירג'יניה. אביו, יואן מורטון, הוא זמר ושחקן סקוטי, ואמו, לי ארמיטאג', מפיקת תיאטרון והיא בתו של הקצין הימי ריצ'רד ארמיטאג', לשעבר סגן מזכיר המדינה. הוא נקרא על שם השחקן איאן מקלן ומשתמש באיות הסקוטי של השם (Iain במקום Ian). אביו שינה את שם משפחתו ממידלטון למורטון, ולכן ארמיטאג' משתמש בשם המשפחה של אמו מטעמי נוחות. בשנת 2014 החל לככב בסדרת רשת ביוטיוב בשם "Iain Loves Theatre" שם הוא סוקר תיאטרון. הסרטונים שלו תפסו את תשומת לבם של אנשי התיאטרון כולל כמה סוכנים שרצו להחתים אותו. במהלך פרסי הטוני 2015 שימש ככתב של פריס הילטון, ואף הוזכר בנאמבר הפתיחה של התוכנית. הוא הופיע בספיישל יום ההולדת 90 של סטיבן סונדהיים ביוטיוב. בשנת 2017 קיבל את מירב פרסומו כאשר לוהק לתפקיד הראשי כגרסת הילד של שלדון קופר בסדרת הטלוויזיה של רשת CBS, "שלדון הצעיר", פריקוול לסיטקום "המפץ הגדול". על תפקידו זכה ארמיטאג' ב-Young Artist Award (אנ') לשחקן ראשי צעיר בסדרת טלוויזיה לשנת 2018. עוד בשנת 2017, כיכב בפרק של "חוק וסדר: מדור מיוחד" (פרק 8 של עונה 18), כשגילם את תיאו לאצ'ר, ילד קטן שנחטף. הוא הופיע גם בתוכנית המתיחות "מעשי ג'וקרים". הוא החל לשחק בתפקיד חוזר את זיגי צ'פמן, בנה של ג'יין (שיילין וודלי) בסדרת הטלוויזיה "שקרים קטנים גדולים" ברשת HBO, והוא הופיע בסרט "טירת הזכוכית", עיבוד קולנועי לספר הזיכרונות של ג'אנט וולס באותו השם. באותה שנה הוא גם השתתף בסרט הדרמה "אני לא כאן" כסטיבי, דמות אשר גילמו בגיל מאוחר יותר סבסטיאן סטן וג'יי קיי סימונס ושיחק בסרט "איש ואישה בלילה" בו כיכב לצד ג'יין פונדה ורוברט רדפורד. בשנת 2018 השתתף בפרק של "המפץ הגדול", בתפקידו הידוע שלדון קופר, ובספטמבר של שנה זו שבה הסדרה "שלדון הצעיר" לעונה שנייה בכיכובו. באותה שנה השתתף בשעשועון "ג'פרדי!", בנוסף, לוהק לדבב בסרט האנימציה "סקובי דו!", את דמותו של שאגי רוג'רס הצעיר, בעוד את הדמות הבוגרת מדבב ויל פורטה. בשנת 2019 שב לגלם את דמותו של זיגי צ'פמן בעונתה השנייה של סדרת הדרמה "שקרים קטנים גדולים", ושב לגלם את דמותו של שלדון קופר בעונתה השלישית של הסיטקום "שלדון הצעיר". בשנת 2020 נתן את קולו לדמותו של שאגי רוג'רס הצעיר בסרט סקובי דו! וגילם את דמותו של שלדון קופר בעונה הרביעית של שלדון הצעיר. הוא קיבל מועמדות לפרס בחירת המבקרים לשחקן הטוב ביותר בסדרה קומית על משחקו בעונה השלישית. בשנת 2021 כיכב בסרט האנימציה מפרץ ההרפתקאות: הסרט בתור צ'ייס והמשיך לגלם את דמותו של שלדון קופר בעונה החמישית. באותה שנה זכה שוב למועמדות על משחקו בפרס בחירת המבקרים על משחקו בעונה הרביעית. ארמיטאג' הוא בעל חגורה שחורה בטאקוונדו. הוא מדבר אנגלית, ספרדית ורוסית ומנהל אורח חיים צמחוני מלידה. מדיה וקבצים בנושא איאן ארמיטאג' בוויקישיתוף איאן ארמיטאג', ברשת החברתית פייסבוק איאן ארמיטאג', ברשת החברתית אקס (טוויטר) איאן ארמיטאג', ברשת החברתית אינסטגרם איאן ארמיטאג', סרטונים בערוץ היוטיוב איאן ארמיטאג', במסד הנתונים הקולנועיים IMDb (באנגלית) איאן ארמיטאג', באתר Rotten Tomatoes (באנגלית) איאן ארמיטאג', באתר MusicBrainz (באנגלית) Every Kids’ Choice 2024 Winner!, Nick (באנגלית)
תעוזה

תעוזה (או חוסר מורא) היא ההפך מפחד. להיות נועז מעיד על נכונות לבצע מעשים הכרוכים בסכנה למרות ההפסדים האפשריים. בהקשר של יחסים חברתיים, אדם נועז עשוי להיות מוכן להסתכן בתחושות קשות כדוגמת בושה או בדחייה במצבים חברתיים, או לכופף את כללי ההתנהגות או הנימוסים המקובלים בחברה לצורך מטרה מסוימת. אדם עם רמות תעוזה גבוהות יכול לבקש כסף באגרסיביות, או לדחוף מישהו בהתמדה למלא בקשה. המילה "נועז" יכולה לשמש גם כמילה נרדפת ל"חוצפה"; לדוגמה, ילד עלול להיענש על היותו "נועז" משום שהוא מתנהג בחוסר כבוד כלפי מבוגר או על ידי התנהגות לא נאותה. המילה תעוזה היא חידוש לשוני של עדיה חורון, מהשורש המקראי והאוגריתי ע־ז־ז. היא חודשה במשמעות המצומצמת של תעוזה במסגרת שחרור המולדת, אך נפוצה במשמעות הרחבה יותר המוכרת בימינו. באחד ממחקריו של אנטוניו דמסיו, מתארת S.M, אישה עם נזק חמור באמיגדלה, כיצד פגישה אקראית בפארק כמעט הובילה למותה: הלכתי לחנות, וראיתי את הגבר הזה יושב על ספסל בפארק. הוא אמר, בואי לפה בבקשה. אז הלכתי אליו. שאלתי אותו מה הוא רוצה. הוא תפס אותי בחולצה, הצמיד סכין לגרון שלי ואמר לי שהוא הולך לחתוך אותי. אמרתי לו – קדימה, תעשה את זה. ואז אמרתי לו שאם הוא לא יהרוג אותי, אני אחזור וארדוף אותו כל ימי חייו. לא פחדתי. ומשום מה, הוא שחרר אותי. והלכתי הביתה. (צוחקת) -- ואז התקשרת למשטרה? -- לא. האמיגדלה מקושרת עם תגובות רגשיות למצבי סכנה (בעיקר פחד ותוקפנות). היא משתתפת בתגובות התנהגותיות, אוטונומיות והורמונליות על גירויים רגשיים. תגובת הילחם או ברח משויכת לאמיגדלה. האמיגדלה מעורבת בזיהוי פחד אצל האחר. מבחינה אבולוציונית, לזיהוי זה יש ערך הישרדותי, מכיוון שפחד של האחר עשוי להצביע על סכנה. כדי לשרוד, האייל, למשל, חייב להיות מסוגל לזהות סכנה, כגון טורף מתקרב. יכולת זו, המפעילה את מנגנון "הילחם או ברח", מחייבת בראש ובראשונה זיהוי סימני התנהגות מסוכנים אצל האחר. ברם, לא תמיד האייל המסוים רואה את הטורף בעצמו. משום כך הוא נזקק לזהות הבעות פחד אצל חבריו הסמוכים לו, שכן פחד של אייל אחד מסמל זיהוי סכנה בטווח המחיה. מחקרים רבים מעגנים את תפקידה של האמיגדלה בזיהוי סכנה מתוך מגוון גירויים, במיוחד גירויים חזותיים, כגון הבעות-פנים. נמצא שאנשים עם נזק באמיגדלה מתקשים לעבד רגשות המומחשים באמצעות הבעות-פנים, במיוחד הבעות המשקפות פחד או עצב. פסיכופתיה ביישנות חיפוש אחר ריגושים St. Thomas Aquinas, Richard J. Regan The Cardinal Virtues - 2005 Page 116 "Is boldness a sin? Boldness is an emotion. But emotion sometimes is moderated by reason and sometimes lacks the measure of reason, whether by excess or deficiency, and emotion is sinful in this respect. " יהושע פורת, שלח ועט בידו – חייו של יונתן רטוש, ראם, 1989, עמ' 127 ערי ז'בוטינסקי, אור הירח גונט הרהורים, חרות, 21 באוגוסט 1949 רונית גדיש, על התחרות בין השורש למשקל בעברית החדשה, לשוננו ע"ז, 2015, עמ' 308 N; P; R (2015-01-15). "World With No Fear". NPR (באנגלית). נבדק ב-2021-11-05.
פמת"א

האם התכוונתם ל... פמת"א - ראשי תיבות של פרקליטות מחוז תל אביב פמת"א (סדרת טלוויזיה)
הר פיילוט (קולומביה הבריטית)

הר פיילוט (באנגלית: Pilot Mountain) הוא הר הממוקם 17 קילומטרים צפונית מערבית לעיר פרינס ג'ורג', בהרי הרמה המרכזית של פרובינציית קולומביה הבריטית שבקנדה. גובהו של ההר 995 מטרים מעל פני הים; והוא מתנשא לגובה של 230 מטרים מעל סביבתו. בראש ההר ממוקם מגדל תקשורת ותעבורת רדיו וטלוויזיה עבור ערוץ 2 של CKPG-TV. בראש ההר ממוקמת תחנת תצפית למניעת שריפות. תחנה זו נפגעת מעת לעת על ידי ונדליזם. • Mike Nash, Exploring Prince George: A Guide to North Central B. C. Outdoors, PP 38 - 39 הר פיילוט באתר "אנציקלופדיית ההרים הקנדית" מפת אזור הר פיילוט תחזית מזג אוויר עדכנית עבור הר פיילוט סטטיסטיקות מזג אוויר עבור הר פיילוט תחזית מזג אוויר עדכנית ארוכת טווח עבור הר פיילוט (לפי גבהים) מידע גאוגרפי פגיעות ונדליזם בתחנת התצפית בראש הר פיילוט
כף ברקס

כֵּף בֶּרְקְס (באנגלית: Cape Burks) הוא כף סלעי בולט, לחוף ארץ מרי בירד שבמערב אנטארקטיקה. הכף יוצא מהקצה הצפון מערבי של רמת מקדונלד, ומהווה את הקצה המזרחי של הכניסה למפרץ הל. הכף התגלה לראשונה ומופה על ידי אניית צי ארצות הברית גליישר ב-31 בינואר 1962. הכף נקרא על שם סרן ארנסט ברקס (Ernest Burks) מחיל הים האמריקני, טייס מסוק בכיר על האנייה גליישר והאדם הראשון שצעד על הכף. ברית המועצות הקימה על הכף בשנת 1980 את תחנת המחקר רוסקאיה. התחנה נסגרה בשנת 1990. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 194 • David G. Ainley, The Ad lie Penguin: Bellwether of Climate Change, P 78 • D.A. Tkacheva, E.V. Mikhalsky, N.M. Sushchevskaya, E.L. Kunakkuzin, S.G. Skublov, S.A. Sergeev, Mountain Age and Geochemistry of the Cape Burks Gabbroids (Russkaya Station Area, West Antarctica), Geokhimiya, 2018, No. 7, 2018, DOI: 10.1134/S001670291807011X • E. V. Abakumov, Particle Size Distribution in Soils of West Antarctica, ISSN 1064-2293, Eurasian Soil Science, 2010, Vol. 43, No. 3, pp. 297–304, DOI: 10.1134/S1064229310030075, See P. 298 כף ברקס באתר הסקר הגאולוגי של ארצות הברית כף ברקס באתר הגאזט האנטארקטי של ממשלת ניו זילנד תצלום פינגווינים בכף ברקס מידע גאוגרפי והיסטורי ההיסטוריה של תחנת המחקר רוסקאיה